Monument

Monument henviser til et minnesmerke i form av en struktur eller skulptur som uttrykkelig ble opprettet over en person eller hendelse. Innen kunsthistorie brukes gjerne en bredere definisjon, hvor enhver menneskeskapt gjenstand over en gitt størrelse kalles et monument. Innen arkeologi brukes begrepet enda bredere, om enhver menneskeskapt gjenstand som er av arkeologisk interesse, fra mynter til store byggverk. Monument benyttes gjerne på bygninger eller strukturer som er betraktet som viktige for den arkitektoniske arven eller for kulturarven.«Preserving Cultural Heritages». Wmf.org. World Monument Fund.

Når man sier at noe er monumentalt, menes det at det er særdeles storstilt, langt utover det alminnelige.«monumentalt» , Bokmålsordboka«monumental (adj.)», Online Etymology Dictionary De mest bemerkelsesverdige monumenter av historiske årsaker eller som har betydning utover en nasjons egeninteresse, eller er så unik for nasjonen at det er av allmenn interesse for menneskeheten, det kalles for Verdensarven, eksempelvis pyramidene i Egypt.

 Etymologi 
Opprinnelsen til ordet monument kommer fra latinske moneo, monere, hvilket betyr «å minne», «å råde», eller «å advare»,«Monument - definition of», The Free Dictionary by Farlex. og det er avledet direkte fra latinske monumentum, «minnesmerke», «votivgave», «grav», og «minnenedtegnelse». Betydningen «struktur eller byggverk for å minnes en kjent person, handling, eller hendelse, er første gang dokumentert rundt 1600.«monument (n.)», Online Etymology Dictionary Dagens betydningen er «minnesmerke», «vitnesbyrd», og «historisk bevis».«monument» , Bokmålsordboka

 Opprettelse og funksjon 
Monumenter har blitt skapt i tusenvis av år, og de er ofte de mest varige og berømte symboler på oldtidens sivilisasjoner. Forhistoriske gravhauger, dysser, og lignende menneskeskapte strukturer har blitt skapt i et stort antall i forhistoriske kulturer over hele verden. De mange former for monumentale graver for mer rike, betydningsfulle og mektige medlemmer av et samfunn er ofte kilden for mye av vår informasjon og kunst fra disse kulturene.Patton, Mark (1993): Statements in Stone: Monuments and Society in Neolithic Brittany. Routledge, London, ISBN 0415067294, s. 1–7 Etter hvert som samfunnene ble organisert i en større skala og nivå ble monumentene tidvis så store at de ble vanskelige å ødelegge, eksempelvis som med de egyptiske pyramidene, til tross for at de muslimske herskerne i Kairo forsøkte. Også Parthenon fra antikkens Hellas står fortsatt, til tross for stor slitasje. den store muren i Kina, som dog ble bygget som en virkemiddel for forsvar mot mongolske barbarer, men dens store, nær sagt monumentale størrelse, gjør at den i fortsatt står som et minnesmerke over den kinesiske sivilisasjonens storhet. Også Taj Mahal i India og moaiene (de store steinstatuene) på Påskeøya er vitnesbyrd på monumentale byggverk i to vidt forskjellige kulturer, og som i dag tilhører verdensarven. Enorme byggverk som de langt nyere Frihetsgudinnen i New York og Eiffeltårnet i Paris har blitt ikoniske monumenter på moderne nasjonalstater.

Monumenter er hyppig benyttet for å forbedre en bys framtoning. Byer med planlegging, slik som Washington, D.C., New Delhi og Brasília er ofte bygd rundt monumenter. Eksempelvis er det spisse og høye Washingtonmonumentets lokalisering unnfanget av L'Enfant for å organisere den offentlige rommet i byen, selv før det ble designet eller konstruert. Eldre byer har monumenter plassert ved lokaliseringer som allerede er viktige eller tidvis omformet for å gi fokus til det. Som den engelske poeten Shelley formulerte i hans kjente dikt «Ozymandias» («Look on my works, ye Mighty, and despair!»), er hensikten til monumentene ofte å imponere eller inngi respekt og ærefrykt.

 Se også 
 Kenotaf

 Referanser 

 Litteratur 
 Phillips, Cynthia; Priwer, Shana (2008): Ancient Monuments, M E Sharpe Reference, 
 Choay, Françoise (2001): The invention of the historic monument, Cambridge University Press
 Stierlin, Henri (2005): Great monuments of the ancient world, Thames & Hudson
 Gangopadhyay, Subinoy (2002): Testimony of Stone : Monuments of India, Dasgupta & Co.

 Eksterne lenker 

 Bilder og artikler om monumenter fra hele verden
 Nettsted for monumenter og skulpturer i Storbritannia
 Monumenter i India hos Kamat.com

Kategori:Skulptur
Kategori:Arkitektoniske former
Kategori:Billedkunst
Kategori:Kunst
Kategori:Kunsthistorie
Kategori:Arkeologiske funntyper